72 I. VAnHALL 



tali, item cum peregrinis regionibus assiduum exercetur plantarum com- 

 mercium, quod earum copiam et delectum interire aut inminui non sinit. 

 Provectior aetate Hortulanus rude donatus locum hunc vacuum reliquit, 

 qui si perito viro occupandus traditur diligentiorem etiam Horti nostri 

 cultum praesagire nobis concedit. 



De Nosocomio clinico annuas querelas iterare supersedeo. Aut mirifice 

 fallor , aut praeter Curatores nostros caeteri etiam , quos res ista spectarc 

 videtur, magistratus Traiectini tristem illam nosocomii conditionem amplius 

 durare non sinent, sed mox man urn operi admovebunt, ut Academiae nostrae 

 amplum et salubre aegrotantium receptaculum ne desit. Quod utinam te 

 Rectore eveniat, Clarissime VAN GOUDOEVER, ut de perfecto vel mox per- 

 ficiendo Nosocomio clinico gratias agere potissimum ille queat, qui quan- 

 tum illud rei medicae in Academia nostra profuturum sit, me longe melius 

 veriusque praedicare valet. 



De Laboratorio chemico non est quod dicam. Neque aedificiorum neque 

 supellectilium , neque vero doctorum ratione habita neglecta in Academia 

 nostra res chemica iacet. Neque sane id exspectari oportet in ea schola , 

 quae a te , Clarissime MULDERE , nomen habet. 



Observatorium astronomicum optime respondet exspectationi , quae , cum 

 superior! anno aedificaretur, a nobis fovebatur. Musei plysici supellectili 

 nova quaedam accesserunt instrumenta, in quibus commemorandum est 

 exemplar telegraplni electromagnetics, quale, inventore MORSIO, hodie in 

 patria nostra et uniyersa Germania adhibetur. 



Museum anatomicum mirifice auctum est novis speciminibus, vel a dili- 

 gentissimo Prosectore confectis , vel in publicis auctionibus coemtis. Accessit 

 catalogi repetita et emendatior recensio et praeparantur alia quae visitantes 

 docere poterunt , quantopere curae sit semper res anatomica collegae nostro 



SCHROEDERO VAN DER KoLK. 



Museum microscopicum diligenter conservatur et colitur. Illud autem 

 quod ab Historia naturali nomen habet, inde a Kalendis luliis superioris 

 anni HARTINGII nostri curae commendatum , partim coemptionibus partim 

 recens confectis speciminibus auctum est, atque eum in modum ordina- 

 tum, ut iam melius etiam quam olim pleniusque erudiendae iuventuti 

 inserviat. 



